Амобилтә еимадара А- мобаил имҩаҧнаго алотереиа иалахәхо жәаҩык рыхьыӡқәа еилкаауп.
22.11.2016
Амобилтә еимадара А- мобаил имҩаҧнаго алотереиа иалахәхо жәаҩык рыхьыӡқәа еилкаауп. Аҟәа Аҭынчра амҩаду амаҵзура аҭыҧаҿ имҩаҧган абилеҭқәа ралҧшаара. Хыҧхьаӡара рацәала ауааҧсыра еизеит уи шымҩаҧысуа иахәаҧшырц.
Абилеҭқәа ралхра иалагаанӡа ,амаҵзура аҭыҧахь иааиуа иалагеит «А-мобаил» абонентцәа, алотереиа алахәхаразы абилеҭқәа змаз. Ара иҟан ареспублика араионқәа зегьы рҟнытә. Абилеҭ ҭаҧсарҭақәа цаҧхала иаркын, аӡәгьы дызҭамло. Адәахьы зегьы ирбартә еиҧш имазеины игылан абилеҭқәа ахьеилаҵахо иаку ҭаҧсарҭак. Еизоз ауааҧсыра ргәы хыҭ-хыҭуа алотериа актәи атур алагара аамҭа иазыҧшын, минуҭқәак рышьҭахь еилкаахон жәаҩык, еиҳарак изықәҿиаз, рыхьыӡқәа.
Алотериа актәи атур хацыркын еизаз ауааҧсыра рҟынтә анаҧшыҩцәа ралхрала. Дара рҿаҧхьа хықәкы хаданы иқәгылан алотереиа ииашан амҩаҧгара ахылаҧшра. Анаҧшыҩцәа рҭыҧ ааныркылеит абилеҭ ҭаҧсарҭа азааигәара. Аимадара аусзуҩцәа аӡәаӡәала еиуеиҧшым амаҵзуратә ҭыҧқәа рҟынтә еизгаз абилеҭқәа зегьы ҭарыҧсеит џьарак. Уи ашьҭахь еизаз ауаа рҟынтә аӡә далхны аҭаҧсарҭа ирҵәиуан, абҕьыцқәа еиқәымларц азы.
Абилеҭқәа зегьы анҭарыҧса анаҩс, ихацыркын зегь реиҳа ихадаз ахәҭа, аиааира згаз абонентцәа рыхьӡ аилкаара. Уи азы, ҩаҧхьа , амаҵзура аҭыҧаҿ еизаз ауааҧсыра рҟынтә, дааҧхьан аӡәы, абилеҭ ҭызгараны иҟаз.
Заира Ҭаркьыл, Альбина Хынҭәба, Викториа Чернова, Инга Ҧачлиа, Алиса Сабекьиа, Ҭемыр Шамба, Ульзана Ашәба, Беслан Бираиа, Кристоф Асланиӡе, Баҭал Царгәыш – абарҭ ракәхеит А-мобаил имҩаҧнагə алотореиа аҟны аиааира згаз.
Ноиабр ҩажәи хәба рзы дара еиқәшәоит аҧсуа телехәаҧшра астудиа аҟны. Уаҟа ауп аҳамҭа хадақәа ахьыршо. Усҟан ауп данеилкаахо алотериа аҳамҭа хада -амтомашьына агара зылшаз.
Амобаилтә еимадара «А-мобаил» имҩаҧнагоз алотериа аиҧш зеиҧшу Аҧсны имҩаҧымсыцызт. Уи рхы аладырхәт хә-нызқьҩык инарыцны ауааҧсыра. Алотереиатә билеҭқәа рыҭиира аҵыхәтәантәи амш аҽны, Аҟәа амаҵзура аҭыҧқәа рҿы ауаа агәаран иқәгылан. Абилеҭ аазхәарц зҭахыз зегьы рымаҵ руаанӡа аҭирҭақәа рышә адыркуамызт.
Аилахәыра «А-мобаил» жәа шықәса ахыҵра иазкыз алотореиа амҩаҧгараан ихадан иара иаартны, зегьы ирбартә ираҳартә еиҧш аҟаҵара, аиааира згаз ихьӡ аӡәгьы агәыҩбара изцәырнамгарцаз. Ус иагьыҟалеит…
Альбина Жьиҧҳа, Алықса Агәхаа,АТ
659
Амобилтә еимадара А- мобаил имҩаҧнаго алотереиа иалахәхо жәаҩык рыхьыӡқәа еилкаауп. Аҟәа Аҭынчра амҩаду амаҵзура аҭыҧаҿ имҩаҧган абилеҭқәа ралҧшаара. Хыҧхьаӡара рацәала ауааҧсыра еизеит уи шымҩаҧысуа иахәаҧшырц.
Абилеҭқәа ралхра иалагаанӡа ,амаҵзура аҭыҧахь иааиуа иалагеит «А-мобаил» абонентцәа, алотереиа алахәхаразы абилеҭқәа змаз. Ара иҟан ареспублика араионқәа зегьы рҟнытә. Абилеҭ ҭаҧсарҭақәа цаҧхала иаркын, аӡәгьы дызҭамло. Адәахьы зегьы ирбартә еиҧш имазеины игылан абилеҭқәа ахьеилаҵахо иаку ҭаҧсарҭак. Еизоз ауааҧсыра ргәы хыҭ-хыҭуа алотериа актәи атур алагара аамҭа иазыҧшын, минуҭқәак рышьҭахь еилкаахон жәаҩык, еиҳарак изықәҿиаз, рыхьыӡқәа.
Алотериа актәи атур хацыркын еизаз ауааҧсыра рҟынтә анаҧшыҩцәа ралхрала. Дара рҿаҧхьа хықәкы хаданы иқәгылан алотереиа ииашан амҩаҧгара ахылаҧшра. Анаҧшыҩцәа рҭыҧ ааныркылеит абилеҭ ҭаҧсарҭа азааигәара. Аимадара аусзуҩцәа аӡәаӡәала еиуеиҧшым амаҵзуратә ҭыҧқәа рҟынтә еизгаз абилеҭқәа зегьы ҭарыҧсеит џьарак. Уи ашьҭахь еизаз ауаа рҟынтә аӡә далхны аҭаҧсарҭа ирҵәиуан, абҕьыцқәа еиқәымларц азы.
Абилеҭқәа зегьы анҭарыҧса анаҩс, ихацыркын зегь реиҳа ихадаз ахәҭа, аиааира згаз абонентцәа рыхьӡ аилкаара. Уи азы, ҩаҧхьа , амаҵзура аҭыҧаҿ еизаз ауааҧсыра рҟынтә, дааҧхьан аӡәы, абилеҭ ҭызгараны иҟаз.
Заира Ҭаркьыл, Альбина Хынҭәба, Викториа Чернова, Инга Ҧачлиа, Алиса Сабекьиа, Ҭемыр Шамба, Ульзана Ашәба, Беслан Бираиа, Кристоф Асланиӡе, Баҭал Царгәыш – абарҭ ракәхеит А-мобаил имҩаҧнагə алотореиа аҟны аиааира згаз.
Ноиабр ҩажәи хәба рзы дара еиқәшәоит аҧсуа телехәаҧшра астудиа аҟны. Уаҟа ауп аҳамҭа хадақәа ахьыршо. Усҟан ауп данеилкаахо алотериа аҳамҭа хада -амтомашьына агара зылшаз.
Амобаилтә еимадара «А-мобаил» имҩаҧнагоз алотериа аиҧш зеиҧшу Аҧсны имҩаҧымсыцызт. Уи рхы аладырхәт хә-нызқьҩык инарыцны ауааҧсыра. Алотереиатә билеҭқәа рыҭиира аҵыхәтәантәи амш аҽны, Аҟәа амаҵзура аҭыҧқәа рҿы ауаа агәаран иқәгылан. Абилеҭ аазхәарц зҭахыз зегьы рымаҵ руаанӡа аҭирҭақәа рышә адыркуамызт.
Аилахәыра «А-мобаил» жәа шықәса ахыҵра иазкыз алотореиа амҩаҧгараан ихадан иара иаартны, зегьы ирбартә ираҳартә еиҧш аҟаҵара, аиааира згаз ихьӡ аӡәгьы агәыҩбара изцәырнамгарцаз. Ус иагьыҟалеит…
Альбина Жьиҧҳа, Алықса Агәхаа,АТ
Оцените новость:
+1
+2
+3
+4
+5
Сохраните ссылку или поделитесь с друзьями